钦定古今图书集成/方舆汇编/职方典/第1494卷 > 顺宁府峒蛮考 府志
## 钦定古今图书集成/方舆汇编/职方典/第1494卷 > 顺宁府峒蛮考 府志

本府

僰人　城外村寨俱有之。居处皆与“客籍” 同，惟语言各异。贸迁货居者少，耕织工作者十六七焉。男女妆服，近多汉制。婚姻以礼，丧葬以助。惧公法尚鬼神，粮无逋欠。迩来勤学能文、列庠彦者，济济其人矣。

𤞑！教　郡成乐、党、东木龙各地俱有之。居处、艺业、把斋、婚姻不出其类，宴会不接汉人，是其教之拘也。居必聚族，行必结群，行旅不吝扶持。贫乏必有赈给，不尚淫祀。勤于治生，畏法奉公，教训饬密，亦有可嘉者矣。

猓猡　，大猓猡，男女色黑性悍，赤足缠头，披羊皮，衣麻布。山栖草舍，火种刀耕，言语侏𠌯。习爨，字师“阿闭。” 信鸡卦。婚嫁备牲醴，葬垒木叉，鸡豚皆火燎而后烹食。日用则荍稗杂粮，与米相半。小猓猡并少穿戴，好猎畜犬，重信怖法，纳赋如期，其习尚与大猓猡相近。

蒲蛮　男女色黑貌恶，耳带大环，箨帽赤足。性情惰，好渔刀耕火种。言语㖞咯，不晓汉语。四时庆吊，大小男女皆聚吹芦笛，作孔雀舞，踏歌顿足之声震地，尽欢而罢。葬多在屋之前后，记死不记生。住山寨茅屋畏法，输纳及时。

猡彝　郡西境锡腊里多有之。男贯耳成大孔，薙发辫衣无领，戴箨帽，间有著履者。耕作不勤，负戴不重。妇最敬夫，惟多迂慢，语言各殊，不通《汉语》。女贯耳，带小坠，著细折长裙，裹头赤足。亦知纺织，且巧于织。男女皆喜浴，吃草烟，善投水捕鱼。临餐不用碗箸，以手丸而食之，多食糯米，此所以与汉人不同也。

云州

《猓猡　》身稍长大，身面俱黑，间有强力者。惯火种山地，不事水田。

“楚雄子　。” 阿昌　《蒙化子　》。以上三种俱与《猓猡》同。

“《彝》　身矮小，力薄，耕平地，不谙种山。”男女之性爱水，四季澡浴于河中。

“大猓黑　黑陋” ，愚蠢更甚，止务耕山，所食荞稗，即为上品。其馀草子、芭蕉、树枝野菜及葛根，蛇虫、蜂蚁、蝉鼠、竹䶉禽鸟，遇之生啖。不葺庐舍，崖居野处，与野人同。

“小猓黑　” ，形体差小，习尚与《大猓黑》同。

《僰儿》子　，即僰人。

《小例》“密　刀耕火种，上山不离弩箭，惯于射猎，遇鹊鼠以夹弓取之。”

《名家子　》即大理、剑川，客居此地。

撒马朵　稍有汉人之风，性情嗜尚与《猓彝》相近。

彝种　。男剃发，女人椎髻，用红白线札于脑后。男女见人，不知揖拜，但屈膝而已。男以布二幅为裙，中间一孔套之；妇人用红绿线织一幅为衣如袈裟状，以布一幅缠其腰。性嗜犬鼠，凡土蜂、蛇虺、虾蟆、蜻蜓虫鸟之类，皆啖马猛赖三乡间有文身漆齿。其出入作用，披羊皮，戴箬笠，带刀烧山耕种。婚丧则男妇聚会，吹芦笙歌歗，拍手顿足，作孔雀舞，醵饮而罢。病用“阿闭” ，即师巫之类禳鬼，鲜知医药。然黠者颇学《汉规》，间有读书习字者，迟久不尽为华风乎？赖司风化者加之意焉。